बोलीं- फ्लाइट में ट्रेवल करने से अकड़ी कमर, पर ऐसा कुछ नहीं जो स्ट्रेचिंग से ठीक नहीं होता
Bollywood Actress Preity Zinta Workout Video Goes Viral. बॉलीवुड एक्ट्रेस प्रीति जिंटा ने सोशल मीडिया पर वर्क आउट करते हुए एक वीडियो शेयर किया है। इस वीडियो में प्रिटी सेलेब्रिटी ट्रेनर यास्मिन कराचीवाला के साथ पिलेट्स वर्क आउट करती नजर आ रही है।
हाल ही में बॉलीवुड एक्ट्रेस प्रीति जिंटा ने सोशल मीडिया पर वर्क आउट करते हुए एक वीडियो शेयर किया है। इस वीडियो में प्रिटी सेलेब्रिटी ट्रेनर यास्मिन कराचीवाला के साथ पिलाटेस वर्क आउट करती नजर आ रही है। वीडियो शेयर करते हुए उन्होंने लिखा कि वो जेट लेग तो सहन कर सकती हैं लेकिन अकड़ी हुई पीठ और कमर का दर्द नहीं।
ट्रेनर के साथ किया पिलाटेस वर्क आउट 
फिटनेस फ्रीक प्रिटी ने इस वीडियो में रेड जैकेट और ब्लू बॉटम्स पहने हुए हैं। ट्रेनर के साथ प्रिटी पिलाटेस और स्ट्रेचिंग कर रही हैं। वीडियो शेयर करते हुए प्रिटी ने लिखा- अलग-अलग महाद्वीपों और देशों में ट्रेवल करने का असर मेरे शरीर पर पड़ा है।
मैं फ्लाइट में ट्रेवल करने से हुआ जेट लेग तो किसी तरह सहन कर सकती हूं लेकिन कमर-पीठ का दर्द नहीं। लेकिन, ऐसा कुछ नहीं है जो पिलाटेस और स्ट्रेचिंग जैसे वर्क आउट से ठीक नहीं हो सकता।
हमेशा मेरा ध्यान रखने के लिए तुम्हारा शुक्रिया, यस!
पीठ की स्पेशल एक्सरसाइज है पिलाटेस
पिलाटेस वर्क आउट पीठ की मसल्स को रिलैक्स करने और फ्लेक्सिबिलिटी बढ़ाने के लिए किया जाता है। लगातार पिलाटेस करने से पोस्चर सुधर जाता है और जॉइंट का मूवमेंट भी इम्प्रूव होता है।
प्रीति जिंटा का वर्क फ्रंट 
आखिरी बार 2018 में प्रिटी नीरज पाठक की एक्शन-कॉमेडी फिल्म ‘भाईजी सुपरहिट’ में सनी देओल के साथ काम करती नजर आई थीं। इसके अलावा प्रिटी अमेरिकन सिट-कॉम ‘फ्रेश ऑफ द बोट’ में वीर दास के साथ दिखी थीं।